**Belastingtydperke vir BTW-ondernemers**

**Watse belastingtydperke is beskikbaar vir BTW?**

Die volgende katogorieë vir belastingtydperke is beskikbaar:

**Kategorie A**

**Elke twee kalendermaande**

* Onder hierdie kategorie, word 'n ondernemer vereis om een opgawe in te dien vir elke twee kalendermaande, wat eindig op die laaste dag van Januarie, Maart, Mei, Julie, September en November.
* Die kommissaris sal bepaal of die ondernemer in hierdie kategorie val.

KOMMISSARIS

**Kategorie B**

**Elke twee kalendermaande**

* Onder hierdie kategorie, word 'n ondernemer vereis om een opgawe in te dien vir elke twee kalendermaande wat eindig op die laaste dag van Februarie, April, Junie, Augustus, Oktober en Desember.
* Die kommissaris sal bepaal of die ondernemer in hierdie kategorie val.

KOMMISSARIS

**Kategorie C**

**Elke kalendermaand**

* Onder hierdie kategorie, is 'n ondernemer vereis om 'n opgawe in te dien vir elke kalendermaand.
* 'n Ondernemer sal in hierdie kategorie val indien:
* die totale waarde van belasbare leweransies deur die ondernemer gemaak oorskry, of sal waarskynlik R30 miljoen oorskry in enige aaneenlopende tydperk van 12 maande.
* die ondernemer het skriftelik aansoek gedoen om in hierdie kategorie geplaas te word, of
* die kommissaris het bepaal dat die ondernemer in hierdie kategorie val, omdat die ondernemer herhaaldelik versuim om sy verpligtinge na te kom soos deur die Wet op BTW vereis.

**Kategorie D**

**Elke ses kalendermaande**

* Onder hierdie kategorie, moet 'n ondernemer een opgawe indien vir elke ses kalendermaande, wat eindig op die laaste dag van Februarie en Augustus (of enige ander maand waar aansoek tot die kommissaris gerig en goedgekeur is).
* Hierdie kategorie is van toepassing op 'n ondernemer wat:
* boerderybedrywighede bedryf, waar die totale waarde van belasbare leweransies minder is as R1.5 miljoen vir 'n tydperk van 12 maande,
* 'n mikro-onderneming is wat geregistreer is ingevolge artikel 6 van die Wet op Inkomstebelasting.

**Kategorie E**

**Elke 12 kalendermaande**

* Onder hierdie kategorie, word 'n ondernemer vereis om een opgawe in te dien vir elke twaalf maande, wat eindig op die laaste dag van die ondernemer se jaar van aanslag (of enige ander maand indien aansoek aan die kommissaris gerig en goedgekeur is).
* Hierdie kategorie is van toepassing op 'n ondernemer wat:
* 'n maatskappy of trustfonds is
* bedrywighede bedryf wat vaste eiendom of roerende goedere verhuur, of maatskappye administreer of bestuur wat verbonde persone van die ondernemer is
* bykomende kriteria, om in hierdie kategorie te val, is uiteengesit in hoofstuk 3 van die VAT404-gids.